नेदरल्यान्ड्सलाई निराश पार्दै स्पेन सेमिफाइनलमा
किशोर खेलाडी सलमा पारालेलोले अतिरिक्त समयमा गरेको उत्कृष्ट गोलको मद्दतले स्पेनले नेदरल्यान्ड्सलाई २–१ ले पराजित गर्दै महिला विश्वकप २०२३ को सेमिफाइनलमा प्रवेश गरेको छ । निर्धारित समयको खेल १–१ को बराबरीमा रहेको थियो ।
वेलिङटन — किशोर खेलाडी सलमा पारालेलोले अतिरिक्त समयमा गरेको उत्कृष्ट गोलको मद्दतले स्पेनले नेदरल्यान्ड्सलाई २–१ ले पराजित गर्दै महिला विश्वकप २०२३ को सेमिफाइनलमा प्रवेश गरेको छ । निर्धारित समयको खेल १–१ को बराबरीमा रहेको थियो ।खेल टाइब्रेकरतर्फ अग्रसर भइरहेको बेला पारालेलोले १ सय ११ औं मिनेटमा निर्णायक गोल गरेकी हुन् । स्पेन महिला विश्वकपको सेमिफाइनल पुगेको यो पहिलो पल्ट हो । हारले पछिल्लो विश्वकपको उप–विजेता नेदरल्यान्ड्सको चुनौती समाप्त भएको छ ।स्पेनका लागि मारिना काल्डेनट्रीले पेनाल्टीबाट ८१ औं मिनेटमा गोल गर्दै सुरुआती अग्रता दिलाएकी थिइन् । डच खेलाडी स्टेफान भान डेर ग्राटले आफ्नो पेनाल्टी एरियामा बल ह्यान्ड गरेपछि स्पेनको भाग्य खुलेको हो ।तर दोस्रो हाफको इन्ज्युरी समयको दोस्रो मिनेटमा भान डेर ग्राटले नै थ्रु बलमा प्राप्त पास सदुपयोग गर्दै उत्कृष्ट गोल गरिन् र नेदरल्यान्ड्सलाई खेलमा फर्काउन सफल रहिन् । त्यसअगाडि खेलको ३७ औं मिनेटमा स्पेनकी इस्थर गोन्जालेजले बललाई पोस्टको दिशा दिए पनि ‘भार’ ले त्यसलाई मान्यता दिएन् र अफ साइड निर्णय दिइएको थियो ।शुक्रबारको दोस्रो क्वाटरफाइनलमा जापान र स्विडेन भिड्दै छन् र त्यसको विजेताले नेदरल्यान्ड्सको सामना गर्नेछ । 